РЕПУБЛИКА СРБИЈА

ОПШТИНА ПРИЈЕПОЉЕ

ОПШТИНСКА УПРАВА

Број: 112- 164**/**23-3

Дана: 11.09.2023. године

П р и ј е п о љ е

**ОПШТИНСКА УПРАВА ОПШТИНЕ ПРИЈЕПОЉЕ**

На основу чл. 4. став 8. и 94. Закона о запосленима у аутономним покрајинама и јединицама локалне самоуправе („Службени гласник РС“, број 21/16, 113/17, 95/18 и 114/21) и члана 12. став 1. Уредбе о спровoђењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 95/16 и 12/22), Кадровског плана Општинске управе општине Пријепоље за 2023. годину, бр. 112-179/22 од 27.12.2022. године („Службени гласник општине Пријепоље“, број 16/22), Правилника о организацији и систематизацији радних места у Општинској управи општине Пријепоље и Општинском правобранилаштву, бр. 112-65/22 и 112-65/22-1 и Закључка Комисије за давање сагласности за ново запошљавање и додатно радно ангажовање код корисника јавних срерстава, 51 Број: 112-2680/2023 од 29.03.2023. године, начелник Општинске управе општине Пријепоље оглашава

**ЈАВНИ КОНКУРС ЗА ПРИЈЕМ ПРИПРАВНИКА**

**I Орган у коме се врши пријем приправника:**

Општинска управа општине Пријепоље, Пријепоље, Трг Братства и јединства, бр. 1.

**II Радно место које се попуњава:**

1. **Послови ликвидатора разврстано у звање млађи саветник, у Одељењу за буџет и финансије, 1 извршилац –** стечено високо образовање из из научне области економске науке на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
2. **Послови социјалне заштите запослених, безбедности и здравља на раду запослених и послови планирања одбране и планирања заштите од елементарних непогода и ванредне ситуације разврстано у звање саветник, у Одељењу за општу управу, заједничке послове и друштвене делатности, 1 извршилац** – стечено високо образовање из научне области правне наукеи научне области безбедности области заштите на радуна основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету.

**Знања и вештине које се проверавају у изборном поступку за радно место:**

За радно место под бројем 1. - основи политичке економије и основно познавање јавних финансија-усменим путем;

за радно место под бројем 2. - основе управног права и познавање прописа из области безбедности и здравља на раду.

познавање рада на рачунару – практична провера, рад на рачунару (за оба радна места) и

вештина комуникације – усмено (за оба радна места).

**III Место рада:**

Пријепоље, Трг Братства и јединства, бр. 1.

**IV Услови за запослење:**

Да је пунолетан држављанин Републике Србије, да има прописано образовање , да испуњава остале услове прописане законом, другим прописом и актом о систематизацији других места, да учесник конкурса није правоснажно осуђиван на безусловну казну затвора од најмање шест месеци и да учеснику конкурса раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

**V Трајање рада за радно место приправника:**

Радни однос се заснива на одређено време, једну годину.

**VI Рок за подношење пријаве на конкурс и садржина пријаве:**

Рок за подношење пријаве је 15 дана од дана оглашавања обавештења о јавном конкурсу у дневним новинама које се дистрибуирају за целу територију Републике Србије.Пријава на конкурс садржи назив и редни број радног места за које кандидат подноси пријаву, име и презиме кандидата, датум и место рођења, адресу становања, број телефона, а по могућности и интернет адресу, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс, податке о стручном усавршавању и податке о посебним областима знања. Пријава на конкурс мора бити својеручно

потписана.

**VII Докази који се прилажу уз пријаву на конкурс:**

- уверење о држављанству (не старије од шест месеци);

- извод из матичне књиге рођених (издат на обрасцу сходно Закону о матичним књигама

објављеном у „Службеном гласнику РС“, бр. 20/09 и 145/14);

- доказ о стручној спреми;

-уверење да кандидат није правоснажно осуђиван на безусловну казну затвора од најмање шест

месеци (извод из казнене евиденције надлежне Полицијске управе издат након објављивања конкурса).

За учеснике конкурса који су били у радном односу у државном органу, односно органу аутономне покрајине или јединице локалне самоуправе, поред наведених доказа, потребно је доставити и доказ да им раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

Сви докази прилажу се у оригиналу или фотокопији овереној код јавног бележника.

Одредбом члана 9. и члана 103. Закона о општем управном поступку („Службени гласник РС“, број 18/16 и 95/18) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству;

извод из матичне књиге рођених.

Потребно је да учесник конкурса, уз наведене доказе, достави изјаву којом се опредељује за једну

од могућности, да орган прибави податке о којима се води службена евиденција или да ће то кандидат учинити сам.

Пријава и изјава се налазе на интернет презентацији општине Пријепоље [**www.prijepolje.ls.gov.rs**](http://www.prijepolje.ls.gov.rs), где се исте могу преузети.

**VIII Адреса на коју се подноси пријава:**

Конкурсној комисији за спровођење јавног конкурса преко Општинске управе општине Пријепоље, Пријепоље, Трг Братства и јединства, бр. 1., са назнаком ''За јавни конкурс за пријем приправника'' и називом радног места.

**IX Лице које је задужено за давање обавештења о јавном конкурсу, радним даном од 10 до 12 часова:**

Горица Костић, тел: 033/714-073 или 064 8560 472.

**X Напомене:**

Сходно чл. 125. став 1. Закона о запосленима у аутономним покрајинама и јединицама локалне самоуправе приправник је лице које послодавац прима у радни однос на одређено време ради оспособљавања за самосталан рад у струци, односно самостално обављање посла.

Чланом 127. став 1. истог Закона прописано је да приправнички стаж за приправнике са високим образовањем стеченим на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четри године или специјалистичким студијама на факултету, траје једну годину.

Неблаговремене, недопуштене, неразумљиве или непотпуне пријаве кандидата и пријаве уз које

кандидати нису приложили све потрeбне доказе у оригиналу или фотокопији овереној од стране

надлежног органа, Конкурсна комисија одбациће закључком.

Овај конкурс се објављује на интернет презентацији општине Пријепоље, а у дневним новинама „Политика“ и у локалном листу „Полимље“, објављено је обавештење о јавном конкурсу и адреса интернет презентације на којој је објављен конкурс.

Сви изрази, појмови, именице, придеви и глаголи у овом конкурсу, који су употребљени у мушком роду, односе се без дискриминације и на особе женског пола.

 НАЧЕЛНИК

 ОПШТИНСКЕ УПРАВЕ

 ОПШТИНЕ ПРИЈЕПОЉЕ,

Миодраг Ћубић, дипл.правник